  Туспуктэм: Григорий Фомин Майя Бывальцева Анай кылъёслы юрттонъя «Язык предков» фондэн пиналъёс но егитъёс понна ортчытэм «Палитра культур» V вожвылъяськонэ Удмуртиысь пыриськисьёс кык Гран-при но одӥг 2-тӥ инты басьтӥзы. Йылпумъянъёсты фондлэн нимлыко сайтаз шараязы. Калык лулчеберетъя вожвылъяськонэ 3 аресысен пиналъёс но 22 аресозь егитъёс пыриськыны быгатӥзы. Оглом 10 ӧръёс чакламын вал. «Художественное слово» ӧре пыриськисьёс асьсэлэсь кылбуръёссэс яке анай кылын гожъясьёслэсь произведениоссэс лыдӟыны кулэ вал. Ижкарысь Кузебай Герд нимо гимназиын дышетскись Ульяна Ди Маджио удмурт кылын лыдӟемез понна тужгес трос балл люказ но Гран-при утӥз. Солэн юлтошез Арина Шараева кыкетӥ инты басьтӥз. Удмурт кун университетын дышетскись Кристина Дмитриева йӧскалык дӥськутэн туспуктэмез понна Гран-при утӥз. Оглом вожвылъяськонэ 587 уж вуиз, 30 пӧртэм кылъёс возьматэмын вал Ватсалом, вожвылъяськон «Развитие культуры» кун программалы дурбасьтон улсын бӧрсьысь вить ар радъяськиз ни. Тодэ вайытом, Эгра ёросысь пиналъёслэн экомультфильмъёссы огъяросси вожвылъяськонын вормизы. Тегъёс: вожвылъяськон йӧскалыклулчеберет Лулчеберет пиналъёс егитъёс Удмуртия  